ජගත් ක්‍රිකට් කවුන්සලය විසින් ගෙන ඒමට උත්සාහ කරන නව ව්‍යවස්ථා හා මූල්‍ය කෙටුම්පතට විරුද්ධ වීමට ශ්‍රී ලංකා ක්‍රිකට් විධායක කමිටුව ගෙන ඇති තීරණයට එකඟ වීමට ඊයේ රැස්වූ මෙරට ක්‍රිකට් බළධාරීන් හා නිළධාරීන් සියළු දෙනාම ඒකමතිකව තීන්දු කළහ.ඉන්දියාව, එංගලන්තය හා ඔස්ට්‍රේලියාවට වැඩි ආදායමක් හා තීරණ ගැනීමේ බළතල ලැබෙන පරිද්දෙන් ජගත් ක්‍රිකට් කවුන්සලය විසින් අනුමත කර ගැනීමට නියමිත නව ව්‍යවස්ථාවන් පිළිබඳව අදහස් විමසීමේ අරමුණින් විශේෂ සාකච්ඡාවක් ඊයේ සවස ක්‍රීඩා අමාත්‍යංශ ශ්‍රවනාගාරයේදී පැවැත්විණි.